Skorsteinen i form av en murt røykkanal var kjent i Romerriket i leiegårder med flere etasjer, og i forbindelse med gulvvarme hypokaust fra et sentralt fyrrom. I Nord-Europa slapp røyken fra åren ut i rommet, og derfra ut gjennom ljoren, en åpning i taket som også var rommets lyskilde frem til det ble vanlig med vinduer. I middelalderen fikk borger og klostre kaminer med røykkanaler opp gjennom de massive murveggene.